Qezaya Şaxî ya Wanî de leşkeran 11ê êlula 2020î de Osman Şîban û Servet Turgut destbend kerdbi û dima ke înan rê îşkence kerd helîkopterî ra eştî war. Servet Turgut serebûtî ra dima dinyaya xo bedilnaye.
Polîsan ewro serê sibayî eşt keyeyê Osman Şîbanî ser û Şîban destbend kerd. Şîbano ke îşkence ra dima keye de tedawî vîneno ame berdene bi Nêweşxaneyê Dewlete yê Torosî.
Dima ke kontrolê weşîye de raporê 'nêeşkeno bi hawayêkê fîzîkî û mentalî' xo îfade bikero dîya Şîbanî ame veradayene.
